****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 20. september 2023 nr 1-12/23/22

Algus kell 13.00, lõpp kell 13. 39

**Koosolekut juhatas** Jane Särg

**Protokollis** Maria Kuldkepp

**Võtsid osa liikmed:** Kristina Libe, Priit Kaup, Rein Triisa, Rein Suurkask, Jane Särg

**Puudusid:** Ando Kiviberg

**Koosolekul viibisid:** abilinnapea Kalvi Märtin, linnapea Madis Timpson

Päevakorra läbirääkimised. Kinnitati järgmine päevakord.

**PÄEVAKORD:**

1. Loa andmine rahaliste kohustuste võtmiseks Viljandi kodutute loomade varjupaiga ehitamiseks (2023/194)

2. Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 ülevaatamise algatamine (2023/195)

3. Hoonestusõiguse lepingu muutmine (2023/192-1), II lugemine

4. Ülevaade reservfondi kasutamisest.

5. Linna suuremate investeeringute tasuvusanalüüs.

**PÄEVAKORRAPUNKT NR 1**

**Loa andmine rahaliste kohustuste võtmiseks Viljandi kodutute loomade varjupaiga ehitamiseks (2023/194)**

**KUULATI:**

M. Timpson tutvustas eelnõu sisu ja eesmärki.

Koosoleku juhataja pani eelnõu hääletusele.

**Hääletati:**

5 poolt, vastu ja erapooletuid polnud.

**OTSUSTATI:**

Toetada eelnõu „Loa andmine rahaliste kohustuste võtmiseks Viljandi kodutute loomade varjupaiga ehitamiseks (2023/194)“.

**PÄEVAKORRAPUNKT NR 2**

**Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 ülevaatamise algatamine (2023/195)**

**KUULATI:**

M. Timpson – tutvustas eelnõu vajalikkust ja sisu.

Koosoleku juhataja pani eelnõu hääletusele.

**Hääletati:**

5 poolt, vastu ja erapooletuid polnud.

**OTSUSTATI:**

Toetada eelnõu „Viljandi linna arengustrateegia 2035+, Viljandi linna arengukava aastateks 2022–2028 ja Viljandi linna eelarvestrateegia aastateks 2022-2028 ülevaatamise algatamine (2023/195)“.

**PÄEVAKORRAPUNKT NR 3**

**Hoonestusõiguse lepingu muutmine (2023/192-1), II lugemine**

**KUULATI:**

K. Märtin – eelnõu eesmärgiks on pikendada algselt 03.12.2018 sõlmitud kinnistule aadressiga Riia mnt 68, Viljandi hoonestusõiguse seadmise lepingu punktis 6.3. toodud ehitusloa saamise hiliseimat tähtaega ühe aasta võrra.

**Ettepanek**

1) R. Triisa - pikendada 3 aastat, iga kuu eest küsida tasu.

2) K. Libe - loobuda tasust, pikendada üks aasta.

Koosoleku juhataja pani ettepanekud hääletusele.

**Hääletati:**

1) 4 poolt

2) 1 poolt

**OTSUSTATI:**

Pikendada hoonestusõiguse seadmise lepingu punktis 6.3 toodud ehitusloa saamise hiliseimat tähtpäeva kolme aasta võrra ning lugeda uueks ehitusloa saamise hiliseimaks tähtpäevaks 01.08.2026. Hoonestaja kohustub tagasiulatuvalt alates 1.08.2023 kuni ehitusloa saamiseni maksma Viljandi linnale hoonestusõiguse eest täiendavalt tasu 1000 eurot kuus Viljandi Linnavalitsuse arvelduskontole nr EE021010302005455005 SEB Pank või arvelduskontole nr EE342200221011977969 Swedbank, hiljemalt iga kuu kümnendaks kuupäevaks. Juhul, kui hoonestaja saab ehitusloa enne 01.08.2026, saab hoonestaja hoonestusõiguse eest makstud täiendava tasu tagasi.

**PÄEVAKORRAPUNKT NR 4**

**Ülevaade reservfondi kasutamisest.**

**KUULATI:**

M. Timpson andis ülevaate Viljandi linna reservfondi kasutamisest 2023. aastal.

**OTSUSTATI:**

Info võeti teadmiseks.

**PÄEVAKORRAPUNKT NR 5**

**Linna suuremate investeeringute tasuvusanalüüs.**

**KUULATI:**

M. Timpson arutles komisjoniga küsimuse täpsustavate faktorite üle.

**OTSUSTATI:**

Linna suuremate investeeringute tasuvusanalüüsiga tutvumiseks kogub komisjoni esimees revisjonikomisjoni liikmetelt sisendi objektide kohta ning edastab need tasuvusanalüüsi saamiseks linnavalitsusele.

(allkirjastatud digitaalselt) (allkirjastatud digitaalselt)

Jane Särg Maria Kuldkepp

koosoleku juhataja protokollija